Mohd Noor Helmy Abdul Halem

Yang Berhormat Datuk Mohd Noor Helmy Abdul Halem (Jawi: محمد نور حلمي عبدالحالام; lahir 8 Januari 1981) merupakan seorang ahli politik Malaysia yang telah berkhidmat sebagai Timbalan Ahli Majlis Mesyuarat Kerajaan Negeri Melaka (EXCO) dalam pentadbiran negeri Barisan Nasional (BN) di bawah Ketua Menteri Ab Rauf Yusoh sejak April 2023 dan Ahli Dewan Undangan Negeri Melaka (ADUN) bagi Duyong sejak November 2021. Beliau ialah ahli Pertubuhan Kebangsaan Melayu Bersatu (UMNO), sebuah parti komponen gabungan BN.

 Kerjaya politik 
 Pencalonan Dewan Undangan Negeri 
Kehadiran pilihan raya Mohd Noor Helmy bermula apabila beliau menjadi calon Barisan Nasional bagi kerusi Duyong dalam Dewan Undangan Negeri Melaka semasa Pilihan raya negeri Melaka 2021. Mohd Noor Helmy mencatat kejutan pilihan raya dengan menewaskan penyandang Ahli Dewan Undangan Negeri, Damian Yeo Shen Li dengan majoriti tipis, di mana kerusi tersebut telah dipegang oleh Parti Tindakan Demokratik (DAP) sejak 2013. Beliau kemudiannya dilantik sebagai Timbalan Ahli Majlis Mesyuarat Kerajaan Negeri Melaka yang memegang portfolio Sains, Teknologi, Inovasi dan Komunikasi Digital selepas rombakan kabinet negeri di bawah Ketua Menteri Ab Rauf Yusoh. Sebelum pelantikan pilihan raya negeri beliau, Mohd Noor Helmy pernah menjadi Ahli Majlis dalam Majlis Bandaraya Melaka Bersejarah (MBMB).

 Kerjaya dalam UMNO dan BN 
Mohd Noor Helmy telah memegang beberapa jawatan dalam BN dan UMNO di mana beliau pernah menjadi bekas Ketua Pemuda UMNO Kota Melaka. Beliau kini merupakan Ahli Jawatankuasa Eksekutif (EXCO/AJK) bagi bahagian tersebut.

 Pandangan 
 Imigresen haram 
Mohd Noor Helmy telah meraih populariti di media sosial khususnya dalam TikTok. Beliau dikenali dengan kerja lapangan dan sikap tegas tanpa kompromi sehingga berjaya mengumpul lebih 1.2 juta pengikut dan 32.4 juta tanda suka dalam akaun TikTok beliau setakat Jun 2025. Mohd Noor Helmy mempunyai pandangan yang tegas dan keras terhadap "PATI" (), khususnya etnik Rohingya yang menetap di Malaysia tanpa dokumen yang sah.

 Keputusan pilihan raya 
+ Dewan Undangan Negeri Melaka Peratusan angka berdasarkan jumlah keluar mengundi.. TahunKerusiCalonUndiPeratus undianLawanUndiPeratus undianBuang undiMajoritiKeluar2021N21 Duyong (UMNO)4,684 38.55% Damian Yeo Shen Li (DAP) 4,484 36.90% 12,436 200 68.19% Kamaruddin Sidek (PAS) 2,87423.56%  Gan Tian Soh (BEBAS) 60 0.49%  Muhammad Hafiz Ishak (BEBAS) 57 0.47%  Mohd Faizal Hamzah (PUTRA) 52 0.43%

 Anugerah 
 30px  :
 50px Darjah Pangkuan Seri Melaka Kelas II (D.P.S.M.) – Datuk (2023) 
 50px Penerima Bintang Khidmat Terpuji (B.K.T.) (2020) 
 50px Penerima Pingat Jasa Kebaktian (P.J.K.) (2015) 

 Rujukan 

 Pautan luar 



Kategori:Kelahiran 1981
Kategori:Orang hidup
Kategori:Ahli politik Malaysia berketurunan Melayu
Kategori:Alumni Universiti Teknologi MARA
Kategori:Anggota Pertubuhan Kebangsaan Melayu Bersatu
Kategori:Ahli Dewan Undangan Negeri Melaka ke-15